Åse Hedstrøm

Åse Hedstrøm (født 17. april 1950 i Moss) er en norsk komponist. 

Hun har diplomeksamen i komposisjon fra Norges musikkhøgskole med professor Finn Mortensen som lærer
og har studert elektroakustisk musikk og komposisjon ved Institutt for sonologi i Utrecht. Hun mottok i 1987 Statens arbeidsstipend for kunstnere . To år tidligere mottok hun Norsk Komponistforenings pris Årets verk for kammermusikkverket Right After (1985). Strykekvartetten Sorti ble tildelt samme pris i 1989. Hun har også blitt tildelt en rekke ulike stipendier.

I Hedstrøms verkliste står orkesterverkene Anima (1983), Nenia (1986) og Cantos (1993) sentralt. Anima ble nominert til Nordisk råds musikkpris i 1986  og Nenia fremført av en rekke radiostasjoner rundt om i verden, etter å ha blitt anbefalt av UNESCOs Rostrum for komponister i Paris i 1988 . Hun har mottatt bestillinger fra blant annet ULTIMA Oslo Contemporary Music Festival, Trondheim Symfoniorkester, NRK, Henie Onstad Kunstsenter, Forsvarets Musikkorps Vestlandet, Music Factory, Harpans kraft, Stockholm New Music, Musik-Biennale Berlin, BBC, Mirkk Art Forum og Ensemble Recherche. Hennes verk har vært fremført i de fleste europeiske land, USA og Japan.

Parallelt med sitt arbeid som komponist har Hedstrøm også vært organisator og koordinator i norsk musikkliv. I 1976 ble hun president i landsforeningen Ny Musikk. Fra 1983 til 1987 var hun musikk-koordinator ved Henie Onstad Kunstsenter på Høvikodden hvor hun tok initiativ til en rekke samtidsmusikkonserter og festivaler. I årene 1994 til 1998 var Hedstrøm direktør og kunstnerisk leder for ULTIMA Oslo Contemporary Music Festival og i 1999 til 2002 sjef for Stockholms Konserthus og Kungliga Filharmoniska Orkestern. Hun har innehatt en rekke styre- og rådsverv, blant annet som styreleder i MIC Norsk Musikkinformasjon, styreleder i TONO fra 2009 til 2011 og fra 2012 til 2016 styreleder i Norsk Komponistforening.

Hedstrøm er medlem av Kungliga Musikaliska Akademien.

Produksjon 
 Faser for orchestra (1979/80)
 Through for mezzo soprano, trombone, percussion and tape (1983)
 Chain for piano solo (1983)
 Anima for orchestra (1983/84)
 Right after for flute, clarinet, violin, cello and piano (1984/85)
 Nenia for orchestra (1985/86)
 Grata for flute, violin, viola, cello, harp and piano (1986)
 Sorti for string quartet (1987)
 Saisir for chamber orchestra (1987/88)
 Signs and pictures for piano solo (1989)
 Sug for percussion quartet and symphonic wind orchestra (1989/90)
 Flow for marimba solo (1990)
 Bewegt for sinfonietta (1990)
 Voci for sinfonietta (1991)
 Flores for piano and string orchestra (1992)
 Cantos for orchestra (1993)
 …e quindi uscimmo a riveder le stelle for orchestra (1994)
 Touche for double bass solo (1996)
 Favola for orchestra (1997)
 Terra for sinfonietta (1998)
 In memoriam for recorder solo (2004)
 Vsprs for violin, viola and cello (2007)
 In Solitude', for Company for violin solo (2008)
 Runner’s Blues for symphonic wind ensemble (2012)
 Imprint for viola bastarda (2016)

Diskografi 
 Elisabeth Klein, Mysterious Mountains, Norwegian Piano Music, Works by Bakke, Fongaard, Strømholm, Hedstrøm, Haug, Slettholm, Mortensen, Maj Sønstevold. Verk på utgivelsen: Chain (1983).
 Cikada, Plays: Wallin, Hedstrøm, Ore, Persen. Verk på utgivelsen: Sorti (1987).
 Oslo Sinfonietta, Christian Eggen, Plays: Berge, Thommessen, Wallin, Hedstrøm, Nordheim. Verk på utgivelsen: Saisir (1988)
 Hans-Kristian Kjos Sørensen, Open percussion , Works by Xenakis, Cage, Hedstrøm, Donatoni, Wallin, Kjos Sørensen. Verk på utgivelsen: Flow (1990).
 Bjørn Ianke - The Contemporary Solo Double Bass, vol. 3, Works by Nordheim, Hedstrøm, Xenakis, Hellstenius. Verk på utgivelsen: Touche (1996).
 Åse Hedstrøm Flow, Oslo Sinfonietta / Christian Eggen, dirigent/Håkon Austbø, piano/Tomas Nilsson, marimba - Verk på utgivelsen: Saisir (1988) for sinfonietta, Chain (1983) for piano, Flores (1992) for piano and string orchestra, Voci (1991) for sinfonietta, Flow (1990) for marimba, Bewegt (1990) for sinfonietta (1998)
 BIT20 Ensemble, Nordic music for Chamber Orchestra, Works by Sørensen, Hauksson, Hedstrøm, Mossenmark, Heininen, Tanaka. Verk på utgivelsen: Terra (1998).

Referanser

Eksterne lenker 
 
 
  Biografi på nettsidene til Norsk komponistforening 
  SNL

Norske komponister
Medlemmer av Kungliga Musikaliska Akademien
Personer fra Moss kommune